Sel suvel on sademete vähesus kimbutanud põllumehi peamiselt Eesti läänepoolsemas osas, mujal riigis on tulnud vihma rohkem, ütles Delfile Jõgeva sordiaretuse instituudi direktor Mati Koppel.  "Niipalju kui ma olen ise viimase nädala jooksul ringi käinud, on näha, et läänepoolne Eesti pole vihma saanud ja seal on küll juba põud hakanud vilja kõrvetama," rääkis Koppel ning lisas, et Kesk-Eestis ja lõuna pool on sademeid jagunud enamasti piisavalt.